Document ID: 32004R1415

32004R1415
L 258/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1415/2004 AL CONSILIULUI
din 19 iulie 2004
de stabilire a nivelului maxim anual al efortului de pescuit pentru anumite zone și activități de pescuit
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1954/2003 al Consiliului din 4 noiembrie 2003 privind gestionarea efortului de pescuit referitor la anumite zone și resurse de pescuit comunitare (1), în special articolul 11 alineatul (2),
întrucât:
(1)
Regulamentul (CE) nr. 1954/2003 stabilește condițiile și procedurile pentru introducerea unui sistem de gestionare a efortului de pescuit referitor la anumite zone și resurse de pescuit comunitare.
(2)
Statele membre au notificat Comisiei informațiile prevăzute în Regulamentul (CE) nr. 1954/2003, în special efortul de pescuit în medie anuală din perioada 1998-2002, practicat de navele cu o lungime totală egală sau mai mare de 15 m în zonele definite în regulamentul menționat, precum și efortul de pescuit în medie anuală pentru perioada 1998-2002, practicat de navele cu o lungime totală egală sau mai mare de 10 m în zonele sensibile din punct de vedere biologic, în acest regulament.
(3)
La evaluarea efortului de pescuit conform Regulamentului (CE) nr. 1954/2003, puterea instalată reprezintă puterea navei, astfel cum este definită în Regulamentul (CEE) nr. 2930/86 al Consiliului din 22 septembrie 1986 de definire a caracteristicilor vaselor de pescuit (2).
(4)
Comisia a comunicat statelor membre informațiile prevăzute în Regulamentul (CE) nr. 1954/2003 și, după consultarea acestor state, a evaluat datele furnizate cu privire la limitările efortului de pescuit adoptate în sensul măsurilor comunitare actuale sau anterioare, care implică sau au implicat gestionarea efortului de pescuit.
(5)
Nivelul maxim al efortului de pescuit care trebuie stabilit pentru navele care arborează pavilionul unui stat membru, pe grupe de specii, zone și activități de pescuit, ar trebui să fie egal cu efortul de pescuit global practicat pe o perioadă de cinci ani, din 1998 până în 2002, de aceste nave, împărțit la cinci,
ADOPTĂ PREZENTUL REGULAMENT:
Articolul 1
Obiectul
Prezentul regulament stabilește nivelul maxim anual al efortului de pescuit pentru fiecare stat membru și pentru fiecare zonă și activitate de pescuit definită la articolele 3 și 6 din Regulamentul (CE) nr. 1954/2003.
Articolul 2
Nivelurile maxime
(1) Nivelurile maxime ale efortului de pescuit anual pe grupe de specii, zonă și activitate de pescuit, precum și pe stat membru, pentru zonele menționate la articolul 3 alineatul (1) literele (a) și (b) din Regulamentul (CE) nr. 1954/2003, sunt menționate la anexa I la prezentul regulament.
(2) Nivelurile maxime ale efortului de pescuit anual pe grupe de specii, zonă și activitate de pescuit, precum și pe stat membru, pentru zona menționată la articolul 6 alineatul (1) din Regulamentul (CE) nr. 1954/2003, sunt menționate la anexa II la prezentul regulament.
Articolul 3
Tranzitarea unei zone
(1) Fiecare stat membru se asigură că utilizarea alocațiilor pentru efortul de pescuit pe zone, definit la articolele 3 și 6 din Regulamentul (CE) nr. 1954/2003, nu vor avea ca rezultat prelungirea perioadei de pescuit în comparație cu nivelurile efortului de pescuit practicate în timpul perioadei de referință.
(2) Efortul de pescuit stabilit ca urmare a tranzitării navei printr-o zonă în care nu a avut loc nici o operație de pescuit în perioada de referință nu poate fi utilizat în vederea efectuării operațiunilor de pescuit în zona respectivă. Fiecare stat membru înregistrează un asemenea efort de pescuit în mod separat.
Articolul 4
Metodologia
Fiecare stat membru se asigură ca metoda utilizată pentru a înregistra efortul de pescuit să fie aceeași ca și cea aplicată pentru evaluarea nivelurilor efortului de pescuit, în conformitate cu articolele 3 și 6 din Regulamentul (CE) nr. 1954/2003.
Articolul 5
Respectarea altor regimuri de limitare a efortului de pescuit
Nivelurile maxime anuale ale efortului de pescuit stabilite la anexele I și II nu aduc atingere limitărilor efortului de pescuit stabilite în temeiul planurilor de reconstituire sau al oricăror alte măsuri de gestionare în cadrul legislației comunitare, cu condiția ca nivelul minim al efortului de pescuit să fie respectat.
Articolul 6
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 iulie 2004.

Labels: 6